Освен във Войната от Йом Кипур сирийската армия активно използва танковете Т-62 във военните конфликти, в които участва. През 1982 г. в Ливан по време на операция „Мир за Галилея“ израелските сили, въоръжени с танкове „Центурион“, М60 и новият израелски танк „Меркава", се сблъскват със сирийската 1-ва бронетанкова дивизия, която разполага с две бригади, въоръжени с Т-62. При боевете от юни 1982 г. сирийските войски губят повече от 200 танка.